Diari Oficial de la Generalitat Valenciana


Sumari del DOGV 240, del 28-03-1985 (1985/804089)

ORDRE de 26 de març de 1985, de la Conselleria d'Agricultura, Pesca i Alimentació de desplegament del Decret 41/85, pel qual s 'amplia el termini per a la presentació de sol.licituds d'ajuts financers a les explotacions afectades per les gelades de gener de 1985.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/03/26/(1)/dof/vci/html**

### Dades del document

Número de DOGV
:   240

Data del DOGV
:   28-03-1985

Secció del DOGV
:   DISPOSICIONS GENERALS

Número del document
:   1985/804089


Data del document
:   26-03-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 26 de març de 1985, de la Conselleria d'Agricultura, Pesca i Alimentació de desplegament del Decret 41/85, pel qual s'amplia el termini per a la presentació de sol.licituds d'ajudes financeres a les explotacions afectades per les gelades del gener de 1985.  
Mitjançant el Decret 17/85 de 23 de febrer, el Consell de la Generalitat Valenciana va instrumentar els ajuts financers a les explotacions afectades per les gelades de gener de 1985, i va disposar en l'article 4.t que les persones afectades podrien presentar les seues sol·licituds en les Entitats financeres dins del mes de març de 1985. Aquest termini s'amplia durant el mes d'abril de 1985 pel Decret 41/85, de 25 de març, del Consell de la Generalitat Valenciana per tal de facilitar-ne la presentació.   
Amb la finalitat de concedir el temps necessari als Serveis corresponents de la Conselleria d'Agricultura, Pesca i Alimentació per a realitzar la comprovació prevista en l'esmentat article 4.t del Decret 17/85, cal fixar una data límit d'acceptació de les sol·licituds que garantesca l'existència d'un període mínim de contrastació i tramitació abans de ser presentades a les Entitats financeres.   
I en conseqüència, fent ús de les atribucions conferides en l'article 25 de la Llei 5/83, de 30 de desembre, de Govern Valencià   
ORDENE:   
Article 1.r   
El termini de presentació de les sol·licituds d'auxilis financers per als ajuts a les explotacions afectades per les gelades de gener de 1985 en els Serveis Centrals o Territorials i en les Agències del Servei d'Extensió Agrària de la Conselleria d'Agricultura, Pesca i Alimentació finalitzarà el dia 10 d'abril de 1985.   
Article 2.n  
Les oficines autoritzades a rebre en trànsit o registre la documentació corresponent a les sol·licituds adoptaran les mesures adients per tal que aquestes siguen lliurades a les dependències esmentades en l'article anterior abans del dia 10 d'abril de 1985.   
DISPOSICIONS FINALS:   
Primera  
La Direcció General de Producció Agrària queda facultada per a dictar les Resolucions necessàries per al compliment del que disposa aquesta Ordre.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 26 de març de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS


Còpia Permalink ELI